Diari Oficial de la Generalitat Valenciana


Sumari del DOGV 3353, del 19-10-1998 (1998/7689)

Rotlle d'apel·lació número 350/1997. Cèdula de notificació.
-----------------------------------------------------------

### Dades del document

Número de DOGV
:   3353

Data del DOGV
:   19-10-1998

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1998/7689


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 350/1997. Cèdula de notificació. [1998/Q7689]
  
La Secció Sisena de l'Audiència Provincial de València ha dictat, en el rotlle d'apel·lació número 350/1997, la sentència que té com a encapçalament i part dispositiva el que es diu tot seguit:
  
«Audiència Provincial de València
  
Secció Sisena
  
Sentència número 748
  
- President: Vicente Ortega Llorca
  
- Magistrades:
  
· Ana Pérez Tórtola
  
· Carolina Castillo Martínez
  
València, 27 de juliol de 1998
  
La Secció Sisena d'aquesta Audiència Provincial, sent-ne ponent la magistrada Ana Pérez Tórtola, ha vist les actuacions de judici de menor quantia número 50/1995, promogudes davant el Jutjat de Primera Instància número 12 de València pel senyor José R. Rodríguez González contra la senyora Gloria Ortiz Melara, el senyor Joaquín Antonio Rodrigo Castelló, la Cooperativa Valenciana de Viviendas La Estrella i el Banco de Crédito y Ahorro, sobre declaració de nul·litat; pendents davant d'aquesta Secció en virtut del recurs d'apel·lació interposat per l'actor, el senyor José Rodríguez González, representat pel procurador Eladio Sin Cebriá i dirigit pel lletrat José Garrido Navarro; l'apel·lada, la senyora Gloria Ortiz Melara, ha comparegut, representada pel procurador Antonio García-Reyes i dirigida pel lletrat Enrique Morales Nadal. Els apel·lats, Cooperativa Valenciana de Viviendas La Estrella i el Banco de Crédito y Ahorro, no han comparegut.
  
Decisió
  
1. Estimar el recurs d'apel·lació interposat per la representació del senyor José Ramón Rodríguez González davant la sentència de data 16 de febrer de 1997, dictada pel Jutjat de Primera Instància número 12 de València, i deixar-la sense efecte en el sentit que es diu tot seguit:
  
a) Estimar la demanda formulada pel senyor José Ramón Rodríguez González i declarar la nul·litat de la notificació del procediment judicial sumari número 127/1992, que se segueix davant el Jutjat de Primera Instància número 14 de València a l'actor mitjançant edicte en el Butlletí Oficial de la Província, i es declara la nul·litat de tots els actes subsegüents una vegada es va dur a terme la notificació i, per tant, l'adjudicació i inscripció registral corresponent.
  
b) No fer cap pronunciament pel que fa a les costes causades en primera instància en relació a la demanda presentada pel senyor José Ramón Rodríguez González davant el Banco de Crédito y Ahorro.
  
c) Imposar la resta de les costes causades en primera instància als altres codemandats.
  
Aquesta sentència és ferma, i amb un certificat literal d'aquesta resolució i l'ofici oportú, retorneu les actuacions originals al jutjat de procedència perquè conste i s'execute.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem. »
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda.